|  |  |  |
| --- | --- | --- |
| **Tantárgy neve: A hagyományközvetítés története** | **Kódja: LMP\_KU176K4-00** | **Kreditszáma: 4** |
| A tanóra típusa (ea.**/**szem./gyak./konz.) és száma: **előadás** |
| Az értékelés módja (kollokvium/gyakorlati jegy/egyéb): **kollokvium** |
| A tantárgy tantervi helye (hányadik félév): **2.** |
| Meghirdetés gyakorisága: **évente** |
| Oktatás nyelv (ha nem magyar): **magyar** |
| Előtanulmányi feltételek *(ha vannak)*: - |
| **Tantárgyleírás** |
| **Oktatási cél:** A tárgy a képzés mintatantervében azért szerepel, mert a Kulturális örökség tanulmányok MA képzés célja a társadalmi közösséget fenntartó hagyomány átörökítési mechanizmusainak megértése, interpretálása. A kurzus ezt a képességet kívánja erősíteni, fejleszteni a hallgatókban, amely a szakirányú képzettség megszerzéséhez elengedhetetlen. A kurzus konkrét célja a kulturális javak örökségként való gyűjtésének, a gyűjtés történeti folyamatának megismerése általánosságban és Magyarországon. Ezek – mint múltunk és jelenünk megismerésének fontos forrásai – muzeális intézményeink és közgyűjteményeink előfejezetét képezik. A hagyományokhoz való viszonyulás egyéni útjaitól fokozatosan vezetett az út a nyilvánosságot megcélzó és a közjóért tenni akaró gyűjtői réteg felé. A gyűjtői-gyűjteményi történeti változások folyamatában való tájékozódás elengedhetetlenül szükséges a korszerű múzeumi folyamatok és a múzeumok társadalomban betöltött szerepének megértéséhez, a gyűjtemények anyagának élővé tételéhez. A kurzus ennek a szemléletnek és gyakorlatnak az elsajátításához járul hozzá.**A kurzus tartalma:**Lásd alább a konzultációs időpontoknál.**Kialakítandó / fejlesztendő kompetenciák:****Ismeretek**- A hallgatók megismerik a hagyományközvetítés, ezen belül a tárgyi kulturális örökség alapjait szolgáló közgyűjtemények történeti fejlődésének állomásait.- A hallgatók részleteiben átlátják a műgyűjtés és műgyűjtemények ismeretanyagát.- A hallgatók ismerik a kulturális hagyományközvetítés módjait (a gyűjteményekre vonatkozóan), nemzetközi és magyar példákat is tudnak idézni.- A hallgatók tájékozottak a jelenlegi közgyűjteményi rendszerek főbb irányelveit illetően, és ismerik a felvetődő szakmai szempontokat és vitákat.- A hallgatók értik és átlátják a múzeumok nemzeti és nemzetközi szervezetrendszerét, annak történeti változásait.- A hallgatók a kulturális örökség ezen részterületéről elmélyült ismeretekkel rendelkeznek, és azt értően helyezik el a kulturális örökség tanulmányok és szemlélet egészében.**Képességek**- A hallgatók ismereteik birtokában képesek a tárgyi kulturális örökség művelődés- és gyűjtéstörténeti összefüggéseinek értelmezésére.- A hallgatók képesek az európai és magyar művelődéstörténet szellemi és anyagi értékeinek felismerésére és továbbhagyományozására.- A hallgatók képesek a nemzeti és az egyetemes kulturális örökség közötti átjárás, megfeleltetés felismerésére.**Attitűdök**- A hallgatók törekszenek a fogalmi gondolkodás megfelelő elsajátítására, és az absztrakció magas szintű képessége jellemzi őket.- A hallgatók rendelkeznek kritikai attitűddel, törekszenek helytálló bírálat és vélemény megfogalmazására a társadalmi folyamatok és a kulturális örökség kezelése kapcsán.- A hallgatók törekszenek a tájékozódás alapján levont következtetéseiket közérthetően bemutatni.- A hallgatók képesek megszerzett ismereteik bármilyen szempont szerinti reprodukálására, értő továbbadására.**Az oktatás részletes tartalma és tervezett ütemezése:**

|  |  |
| --- | --- |
| **Hét** | **Tananyag** |
| (1) 2021. február 12. | - Bevezetés a kurzusba, a félévi tudnivalók ismertetése- A gyűjtés fogalma. Antik gyűjtemények (görög, római). Középkori kincstárak – egyházi és uralkodói gyűjtemények- A reneszánsz gyűjteményei: a Mediciek Firenzében, pápai gyűjtemények Rómában- Az első gyűjtéselméletek, Kunst- és Wunderkammerek. A drezdai Grünes Gewölbe- A Habsburgok (Ambras, Prága, Bécs) és a Wittelsbachok (München) gyűjteményei. - A gyűjtemények specializálódása a 16-17. században. Itáliai természettudományos gyűjtemények Itáliában és Angliában |
| (2) 2021. március 5. | Egyházi és uralkodói gyűjtemények Magyarországon a középkorban- Arisztokrata gyűjtemények (Nádasdyak, Esterházyak) a kora újkorban- Az erdélyi fejedelmek: középpontban Bethlen Gábor és a Rákócziak- Iskolai gyűjtemények: a katolikus Nagyszombattól a református Nagyenyedig- A 18-19. század gyűjtési tendenciái (Kazinczytól Pulszkyig)- Műgyűjteményi sorsok a 20. és a 21. századból |

**Oktatásszervezés:**A konzultációk időpontjai: 2021. február 12. 10.00–17.10 között és 2021. március 5. 10.00–17.10 közöttA konzultációk helye: online tér**A kurzus teljesítésének a feltételei:*** Az egyes témákhoz megadott kötelező irodalom elolvasása az egyes alkalmakra.
* A kötelező irodalomban megadott tanulmányok gondolatmenetének és legalább a bennük említett példáknak az ismerete.
* Az oktatóval előre egyeztetett, tetszőlegesen kiválasztott téma prezentációval kísért bemutatása 15 percben a kurzushoz illeszkedő témakörökből. Az előadás és az idegen nyelvű, kivonatolt szakirodalom témája nem eshet egybe!
* Min. 20 oldalnyi idegen nyelvű szakirodalmi szöveg 2-4 oldalnyi magyar nyelvű tartalmi kivonatolása. Beküldési határidő (eredeti szöveg + kivonat): **2021. március 15.**, beküldési cím: verok.attila@uni-eszterhazy.hu
* Szóbeli vizsga az órák anyagából és a kötelező irodalomból.

Amennyiben a hallgatónak javítania kell, illetve javítani szeretne, ebben az esetben a számonkérés anyaga bővül: az elhangzott előadások anyagából, a kiadott kötelező és ajánlott irodalomban foglalt ismeretanyagból áll össze. A szóbeli vizsga témakörei megegyeznek a kurzus fentebb felsorolt tartalmával.A végső érdemjegy megszerzésénél pozitív elbírálásban részesülnek azok a hallgatók, akik a konzultációkon részt vesznek. |
|  |
| **Kötelező irodalom:**Király Erzsébet: *A csodakamrától a nemzet múzeumáig.* In: *Helyszíni szemle. Fejezetek a múzeum életéből*. Kiállítási katalógus. Budapest: Ludwig Múzeum – Kortárs Művészeti Múzeum, 2012. 46–72. – Rövid beharangozója: <https://www.ludwigmuseum.hu/program/fejezetek-muzeum-eletebol-csodakamratol-nemzet-muzeumaig> Marosi Ernő: *A múzeum születése. A művészeti múzeum előtörténetéhez.* In: *Helyszíni szemle. Fejezetek a múzeum életéből*. Kiállítási katalógus. Budapest: Ludwig Múzeum – Kortárs Művészeti Múzeum, 2012. – Rövid beharangozója: <https://www.ludwigmuseum.hu/program/fejezetek-muzeum-eletebol-muzeum-szuletese> Sinkó Katalin – Viskolcz Noémi: *Műgyűjtés* szócikk. In: *Magyar művelődéstörténeti lexikon*, 7. kötet, szerk. Kőszeghy Péter, Budapest: Balassi, 2007, 480–490.**Ajánlott irodalom**:Carman, John: *Bebocsáttatás a kulturális örökségbe avagy: hogyan lesz valamiből múzeumi tárgy.* In: *Múzeumelmélet. A képzeletbeli múzeumtól a hálózati múzeumig*, szerk. Palkó Gábor. Budapest: Petőfi Irodalmi Múzeum – Ráció, 2012. 97–126. <http://www.irodalomismeret.hu/files/2013_1/palko_gabor.pdf> Entz Géza: *A magyar műgyűjtés történetének vázlata 1850-ig*. Bp., több kiadás. <https://mandadb.hu/common/file-servlet/document/366196/default/doc_url/Entz_G_A_magyar_mgyjts_trtnek__vzlata_1850_ig.pdf> *Hagyományátadás. Módszertani segédanyag*. In: *Honismeret*, 38(2010), <http://epa.oszk.hu/03000/03018/00222/pdf/> vagy <https://docplayer.hu/110062345-Hagyomanyatadas-modszertani-segedanyag-a-honismereti-szovetseg-notitia-hungariae-emlekplakettje.html> Molnos Péter: *Aranykorok romjain.* Bp., 2015.Mravik László cikkei és tanulmányaiSinkó Katalin: *Adatok a magyar műgyűjtés történetéhez.* In: *Művészet és felvilágosodás.* Budapest: Akadémiai, 1978, 545–552.Takács Gábor: *Műgyűjtők Magyarországon a 18. század végétől a 21. század elejéig. Bibliográfiai lexikon*, Budapest: 2012.*Válogatás magyar magángyűjteményekből,* kiáll. kat. Budapest: MNG, 1981.R. Várkonyi Ágnes: *A múzeum gondolata a felvilágosodás korában és a reformkorban*. In: *A Hadtörténeti Múzeum Értesítője. 6.* Budapest: Hadtörténeti Múzeum, 2003, 15–41. <https://library.hungaricana.hu/hu/view/ORSZ_HADT_OHME_06_2003/?pg=16&layout=s> Vita Zsigmond: *Az első erdélyi házi múzeumok és a múzeumi gondolat kialakulása* In: Uő.: *Művelődés és népszolgálat*. Bukarest: Kriterion, 1983, 36–43. <http://mek.oszk.hu/03200/03250/html/vita16.htm> **A kurzust teljesítését segítő (kötelező / ajánlott) digitális tananyagok:*** A kurzushoz elektronikus formában kiadott, annotált vázlatot
 |
| **Szakfelelős:** Dr. Verók Attila,tanszékvezető egyetemi docens, Kulturális Örökség és Művelődéstörténet Tanszék, verok.attila@uni-eszterhazy.hu |
| **Tantárgy felelőse:** Dr. Verók Attila,tanszékvezető egyetemi docens, Kulturális Örökség és Művelődéstörténet Tanszék, verok.attila@uni-eszterhazy.hu |
| **Tantárgy oktatásába bevont oktató:** Dr. Verók Attila,tanszékvezető egyetemi docens, Kulturális Örökség és Művelődéstörténet Tanszék, verok.attila@uni-eszterhazy.hu |
| **Az oktató fogadóórájának időpontja, helye és a bejelentkezés módja:** szerda 12.00 – 13.00, online, bejelentkezés e-mailben vagy személyesen (Skype) |
| **Az oktató által előnyben részesített elérhetőség:** verok.attila@uni-eszterhazy.hu |
| **A csoportos online kommunikáció módja és helye:** Skype (Verók Attila\_Eger) |